Побач з расповедамі жанчын — іх фота. Спакойныя, далікатныя партрэты ў інтэр’ерах кватэр і памяшканнях, дзе гераіні дэманструюць сваю сакральную рэч — белую фату ці сукенку. Хтосьці — апрануўшы на сябе, хтосьці трымае ў руках, хтосьці павесіў побач. Звычайныя людзі дзеляцца сваім патаемным, рэтранслюючы павер’і традыцыйный культуры ды асабістыя забабоны. Але ў гэтым памкненні яны не выглядаюць глупа — хутчэй, іх пастава крохкая ды кранальная. У ёй — водбліск мараў аб прыгожым шлюбе і жаночым шчасці, ды нават проста ўяўленне сябе прынцэсай. Культурныя ўстаноўкі, што трансфармуюцца ва ўжо асабістае павер’е. Вясельны строй ператвараецца ў персанальны татэм, які захоўвае інтымны свет. Прычым, калі задумацца, ім можа быць кожная рэч.